Rallia ei saa seurata missä tahansa | Tuulilasi
Rallia ei saa seurata missä tahansa
Rallikansa vaeltaa perjantaina ja lauantaina MM-rallin parhaille katsojapaikoille. Vaikka toisen maalla saa liikkua, rallia ei voi seurata missä tahansa. Rallista kertova Vauhdin Maailma opastaa katsojia myös paikoille, joille ei ole lupa mennä!
Jokamiehenoikeus antaa yksittäiselle henkilölle luvan liikkua toisen omistamalla maa-alueella jalkaisin. Kun massatapahtuma tuo tuhatmäärin ihmisiä rallia seuraamaan, ei ole lainkaan selvää, että heillä on lupa liikkua toisen maalla. Siihen tarvitaan silloin maanomistajan antama lupa.
Vauhdin Maailma esittelee parhaita katsojapaikkoja. Mutta esimerkiksi Koukunmaalla Kärkölässä ei saa sijoittua Vauhdin Maailman osoittamille paikoille numerot 4, 5, 8, 9, 11 ja 15, on rallin järjestäjä AKK Sport ilmoittanut.
Samanlainen tilanne on Sysmän Mynnilässä. Siellä VM opastaa yleisöä paikoille numerot 3, 4, 8, 9 ja 10. Tieto on väärä. Paikkoja ei ole sovittu suuren massana aluueelle tulevan yleisön käyttöön.
Erityisesti järjestäjä huomauttaa, että "lehmäkarjan läheisyydessä olevalle alueelle Mynnilässä ei saa mennä!" - Oikeat, maanomistajien kanssa sovitut katselupaikat löytyvät virallisesta katsojaoppaasta. Tuulilasi-lehden 10 B-numerossa on lueteltu kaikki viralliset katsojapaikat, rallin järjestäjä kertoo. Tämä arvio kerrottiin myös Ylen Ralliradiossa.
VM:n Olli Koivusalo ilmoitti oitis tiedotusvälineille, että toteamus on virheellinen. "Olemme opastaneet katsojia seuraamaan rallia paikoille, joilla ennenkin on niin tehty. Ei rallin seuraamiselle ole asetettu rajoituksia. Jokamiehenoikeus on edelleen olemassa, mutta eihän se tarkoita älyttömyyksiä".
3.8.Ari Vatanen: Täällä suomalaiset eivät ole jörriköitä!"3.8.MM-rallin toinen päivä Citroënin ja Fordin tallien sisäiseksi kisaksi3.8.EK 5 jälkeen kuusi kuljettajaa 19 sekunnin sisällä 2.8.Jyväskylässä tapahtuu2.8.Jari-Matti Latvalan voittoa veikataan useimmin2.8.Raesade oli sotkea Ruuhimäen7.5.MM-rallin lippujen ja katsojaoppaan myynti jo käynnissä12.4.Tuulilasi ja AKK Sports yhteistyöhön Kommentit0 kommenttia
Mikä on viides sana seuraavassa jonossa "Dodge Jeep Renault Skoda Suzuki Volkswagen"?: *